PÖÖRDEPUNKT
Tere ja suur tänu vaatamast!
Täna jagan teiega võrratuid lugusid, mis tõestavad,
et su minevik ei määra su tulevikku.
Alustame Ameerika superstaari saate finalisti Melinda Doolittle'iga.
Peaaegu raske on uskuda, et väiksena ei suutnud ta viisigi pidada.
Ta laulis nii kehvasti, et õpetaja palus, et ta ei laulaks.
Oma uues raamatus jagab ta, kuidas ta need takistused ületas,
et oma unistused ellu viia.
Siin on ta koos meie produtsendiga "Artisti rubriigis".
Melinda Doolittle, aitäh tulemast Pöördepunkti saatesse!
Tänud kutsumast!
Mulle nii meeldib su lugu,
sest sa ei pidanud lapsena viisi, sulle öeldi, et sa ei oska laulda
ja tänaseks oled sa võrratu laulja ning finalist superstaari saates.
Tahan küsida: kuidas leidsid oma hääle?
Mäletan, et seitsmenda klassini käisin kooride katsetel,
koorijuhid ütlesid: sul on selline karisma,
paneme su keskele, liiguta suud, aga ära tee piiksugi!
Seda ma tegingi - liigutasin suud koorides.
Ühel hetkel mõtlesin, et tahan tõesti päriselt laulda.
Ütlesin seda emale ja ema ütles: pead kõvasti palvetama!
Seda tegingi! Mul on moto: unista suurelt, palveta kõvasti
ja ole valmis!
Mul oli unistus saada lauljaks, kuigi mulle öeldi, et ma ei saa.
Palvetasin kogu jõust ja harjutasin päevast päeva.
Kuu aega hiljem läksin noortegrupi talendivõistlusele.
Seisin seal laval ja hoopis teistsugune hääl tuli välja.
Ma lihtsalt ei laulnud teistmoodi, vaid kuulsin mitmehäälselt.
Kui läksin koori katsetele, pandi mind keskele ja mikrofoni ette.
See on tohutu õnnistus. Iga kord, kui lavale astun,
tean, et see on tänu Jumalale, et seda teen.
Tead, see annab mulle lootust, sest ma tahan nii väga laulda!
Palun jaga seda edasi! - Võime kohe täna siin palvetada!
Aga teiste jaoks, kes tahavad võib-olla laulda või tantsida
ja keegi on neile öelnud, et nad ei saa, neil ei tule välja!
Mis sa neile soovitaksid?
Üks põhjus, miks otsustasin raamatu kirjutada...
Kirjutasin oma raamatu "Rohkem kui mina" seetõttu,
sest tahtsin, et inimesed teavad, et mis tahes on nende südames,
nad võivad seda taotleda.
Nad peavad kindlasti tööd tegema, ei saa lihtsalt palvetada ja öelda:
"Hästi, Jumal, tee nüüd imet!"
Kuid tee kõik, mida inimlikult suudad: harjuta ja anna endast kõik!
Laulsin iga päev. See ei kõlanud hästi, aga pidin oma häält kasutama.
Kui Jumal ukse avas, siis olin valmis.
Julgustan inimesi: ärge kartke suurelt unistada,
ärge kartke seda Jumala kätte anda ja tehke inimlikult kõik, mida oskate.
Räägid harjutamisest, isegi enne, kui superstaari saatesse läksid,
olid taustalaulja, näiteks CeCe Winansile.
Reisisin aastaid CeCe bändiga Anointed ja gospelbändiga Risen.
Armastan neid tüdrukuid! Nad õpetasid mu tantsima!
Reisisin taustalauljana, õppisin ülikoolis laulmist.
Andsin endast inimlikult kõik, mis suutsin, tegelesin oma anniga.
Käin siiani hääleseade tundides. Usun, et on väga tähtis
jätkata harjutamist ja teha tööd. Käisin eelmisel nädalal laulutunnis,
sest teen endiselt tööd enda kallal.
Mulle meeldib su raamatu ja töö juures veel see,
et see on tõesti rohkem kui muusika, rohkem kui su töö.
Töötad ka fondiga "Malaria No More". Räägi sellest!
Kuulsin sellest fondist superstaari saates osalemise ajal,
kui esimest korda korraldati heategevusprojekti "Iidol annab tagasi".
Mäletan, et nägin üht videot armsatest lastest Aafrikas.
Mõtlesin: oi, kui rõõmsad nad on, ja siis tuli statistika ekraanile.
Üle miljoni alla 5 aastase lapse sureb igal aastal malaariasse
ja seda saaks ära hoida 10 dollarise voodivõrguga.
Superstaarisaade tegi koostööd malaariavastase organisatsiooniga
ja kogus üle miljoni dollari selle jaoks.
Lõpuks sõitsin Sambiasse Pr Bushi, tollase presidendiproaga
ja sain kaasa aidata miljoni dollari jagamisele voodivõrkude jaoks.
Sain minna kui osa lahendusest, mis oli väga oluline mu jaoks.
Sain kohtuda lastega, kes said võimaluse elule,
mis neil peaks olema. Sain osa nende unistusest:
et valmistada end ja teha seda, mis nende südames on.
Kõik tänu sellele, et 10 dollarit päästis nende elu.
Olen käinud veel Aafrikas presidendi delegaadina,
püüan raha koguda mitmeti - oma kodulehel.
Kui inimesed ostavad raamatu või CD kodulehelt: www.melindadoolittle.com,
annavad nad ka malaariavastasesse fondi.
Üritan teha nii palju kui võimalik.
Su lugu on nii julgustav. Panen su proovile hetkeks.
Kui sa Sambias käisid, laulsid seal lastekooriga.
Võiksid ehk meilegi pisut laulda? Näiteks laulu "Imeline arm",
mida laulsid koos lastega. - Jah, muidugi.
See oli võrratu, lapsed õppisid selle laulu pärast lausa inglise keelt.
See oli minu jaoks suur asi.
Imeline arm, kui armas see on,
mis päästis mu, õnnetu
Olin kadunud nüüd leitud ma
Olin pime, kuid nüüd ma näen
Tahan nii väga laulutunde võtta,
et võiksin ka nii laulda.
Tihti tähendab edu seda, et pühime tolmu vanalt unistuselt.
Loodan, et Melinda pani sind mõtlema asjadele,
mida oled alati tahtnud teha, kuid arvanud, et ei suuda.
Kui ta lugu sind inspireeris, anna meile teada:
Facebook/TurningPointZone ja räägi oma unistustest.
Tagasitulles räägib Josh MacDowell, kuidas temast kirjanik sai.
Seda kohutavast lapsepõlvest hoolimata. Tuleme kohe tagasi!
PÖÖRDEPUNKT
Vaadake lilli, kuidas nad ei ketra ega koo,
Aga ma ütlen teile, isegi Saalomon kogu oma hiilguses
ei olnud nõnda ehitud kui igaüks neist. Luuka 12:27
Tänud veelkord vaatamast!
Josh MacDowelli nime tuntakse üle maailma,
ta on kirjutanud üle 100 raamatu.
Kui ta aga väike oli, ähvardas väärkohtlemine teda
teisele teele juhtida.
Kui Josh MacDowell räägib, siis noored kuulavad -
10 miljonit noort 115 riigist kogu ta karjääri jooksul.
2010. aastal täitub tal 50 aastat teenimistööd tehes
ja ilmub tema 120. raamat.
See raamat on koos Sean MacDowelliga. Olete sugulased? - Minu poeg.
Oled kindlasti isana uhke! - Seda küll. Kõigi 4 lapse üle.
See on kõige olulisem raamat, mille kirjutanud olen.
1. peatükk: Mis on tõde, 2. peatükk: Miks peaksin seda uskuma?
3. Ja siis? Kuidas see minu elu puudutab?
4. Kuidas võin seda igapäevaselt kogeda?
Iga tõde räägitakse lahti neis neljas peatükis.
Ta on tuntud raamatu poolest: "Tõestus, mis nõuab kohtuotsust".
Kui Josh üritas üliõpilasena kristlust ümber lükata,
viis ta uurimus Jumala olemasolu tõeni, millest sai ta elu armastus.
Siis pühendas Josh oma elu selle tõe tulisele jagamisele.
Ta on õnnelikus abielus Dottie'ga ja neil on õnnistatud pereelu
nelja lapsega.
Ta enda noorusaeg oli täiesti teistsugune.
Lähme natuke tagasi, see ei olnud sinu taust.
Mu isa oli alkohoolik, mind väärkoheldi seksuaalselt.
See juhtus sulle? - Jah. See, et su isa oli alkohoolik,
kuidas see mõjutas su vaadet elule või ka isaksolemisele?
Omades alkohoolikust isa, tundsin alati, et see on minu süü.
Ja ma polnud väärt, et minuga suheldaks.
See mõjutab paljuski su enesehinnangut ja tunnet,
et sa pole pojana midagi väärt. Sest ta ei öelnud kunagi:
ma armastan sind või andnud musi või läinud kuhugi.
Ta kutsus mind ainult autot tühjaks laadima,
alati oli mingi praktiline põhjus.
Kus su ema sel ajal oli?
Mu ema oli haige, ta ei suutnud seda kõike taluda.
Kuid kasvasin üles talus ja nägin ema vedelemas laudas
lehmade taga, kus mu isa oli ta veretombuks peksnud.
Lõin isa jalaga ja peksin, kui olin 9-10aastane, ütlesin:
kui tugevamaks saan, löön su maha!
Joshi isa oli vaid üks mure.
Kui olin 6 aastane, võtsid mu vanemad tööle mehe nimega Wayne Bailey.
Ta pidi töötama farmis koka ja koduabilisena.
Sellest päevast peale, kui ema läks linna sisseoste tegema
või mu vanemad olid ära, viis ema mu Wayne'i juurde
ja käskis mul tema sõna kuulata: tee kõik, mis ta käsib!
Kui sa sõna ei kuula, siis saad naha peale, kui tulen!
Mis sa siis 6 aastasena teed?
Teed, mida Wayne Bailey sulle ütleb.
See mees kasutas võimalust ja hakkas väiksest Joshi
seksuaalselt ära kasutama.
9 ja 12aastasena võtsin julguse kokku ja rääkisin emale.
Ta ei uskunud mind. Ma ei oska sõnadesse panna,
mida tunned, kui oled 9 aastane ja midagi sellist juhtub.
Tunned end nii eraldatuna.
Arvan, et pole kunagi oma elus nii palju hirmu kogenud.
Tunned end täiesti üksi, sulle tehakse selliseid asju
ja sa ei saa midagi teha.
Need, kes peaksid sind kaitsma, ei usu sind.
Ahistamine lõppes aasta hiljem, kui Josh oli nii tugev,
et mehele vastu hakata.
Ta lõpetas keskkooli, kuid järgmine tragöödia oli ukse ees.
Kuulsin ema kõvasti nutmas, laupäeva õhtu oli.
Jooksin ta tuppa. Ta istus voodil, küsisin: ema, mis viga on?
Ta ütles: su isa murdis mu südame. Ta kallistas mind ja ütles:
ma ei taha enam elada,
tahtsin elada vaid seni, kui sa kooli lõpetad,
ja siis tahan surra.
2 kuud hiljem lõpetasin kooli ja järgmisel reedel ta suri.
Kuidas juhtus su kohtumine Jumalaga? Kust see tuli?
See tuli vihast, kibedusest, pettumusest.
Kohtusin üliõpilaste ja õppejõududega ülikoolis, kelle elud olid teistmoodi.
Ta sai nendega sõpradeks ja küsis ühelt tüdrukult:
miks te kõigi vastu nii kenad olete?
Ta vastuseks oli: Jeesus Kristus.
Plahvatasin, ütlesin: ära aja mulle seda jama!
Mul on kõrini religioonist, kirikust, Piiblist, Jumalast, kristlastest.
Ta ütles: ma ei rääkinud sulle kirikust, Piiblist, kristlastest.
Rääkisin sulle Jeesusest Kristusest kui isikust.
Vabandasin ta ees, ema polnud mind ebaviisakaks kasvatanud.
Siis ta esitas mulle väljakutse asuda intellektuaalselt uurima,
et Pühakiri on Jumala Sõna ja Jeesus Kristus on Jumala Poeg.
Arvasin tõesti , et see on totrus.
Arvasin, et kristlastel on kaks aju: üks oli kadund ja teine teda otsimas.
Arvasin, et kristlased on täielikud idioodid.
Josh võttis väljakutse vastu ja reisis läbi Euroopa,
lootes leida tõestust, et kristlus ümber lükata.
Kuid see, mis ta leidis, tegi hoopis vastupidist.
See, mis oli kirjas, oli tõde. Jeesus oligi seda teinud ja öelnud.
See viis protsessini, kui läksin tagasi ülikooli ja ei saanud magada.
Nõjatusin toolile ja korrutasin endamisi: see on tõde, see on tõde.
Tol õhtul sai minust kristlane.
MacDowel ei raisanud aega, vaid rääkis ka kohe teistele.
Pärast 50 aastat noortega rääkimise kogemust, on ta noortekultuuri ekspert.
Josh mõistab tänapäeva noorte valu.
Kust see valu tuleb? Kasutaksin sellist sõna:
maha jäetud.
Mitte lihtsalt lahutuste läbi, aga emotsionaalne mahajäetuse tunne,
eriti isade poolt.
Kunagi kirjutatakse sulle järelehüüe, mis see võiks öelda?
Ta armastas oma naist ja veetis aega oma lastega.
Mitte, et kirjutas raamatuid, tegi telesaateid, videoid? - Ei.
Kui oleks üks fraas, siis: Jumal sai inimeseks, nimeks Jeesus
ja Ta igatseb tohutult suhet sinuga.
Jumal sai inimeseks oma Poja Jeesuse läbi
ja Ta igatseb tohutult suhet sinuga.
Tagasi tulles räägime Aafrika poisi pääsemisest kohast,
kus ta oleks pidanud olema kaitstud.
PÖÖRDEPUNKT
Ei ole olemas suuremat armastust kui see..
..et keegi annab elu oma sõprade eest. Johannese 15:13
Järgmise loo peategelane on oma eluga rahul,
kuid see pole alati olnud nii.
Ta vanemate kodu polnud sugugi armastav.
Kuigi ta tegi otsuse elada teisiti, leidis ta end asjade keskelt, mida põlgas.
Kõik minus tahtis olla teistsugune.
Tahtsin olla teistsugune, kui inimesed mu ümber.
Ma ei teadnud, mida otsisin, kuid tahtsin midagi muuta.
Keskkond, kus Clissen üles kasvas, oli seotud alkoholi,
narkootikumide ja vägivallaga.
Ta oli vaid 3 aastane, kui peaaegu toimus õnnetus,
mis šokeeris ta tädi, kes külas oli.
Ma peaaegu uppusin tiiki, mis oli me maja ees.
Siis mu tädi otsustas, et aitab - ta nägi me pere olukorda.
Clisseni tädi võttis ta enda juurde.
Ta ütles, et võttis Clisseni ja ta jääb meie juurde mõneks ajaks.
Tädi perest sai tema pere. Tal oli kõik, mida ühel lapsel vaja.
Kuid aastaid hiljem tabas peret südamevalu.
Clisseni onul, keda ta isaks pidas, oli armusuhe
ja ta lahutas oma perest.
Kõik muutus. Päris heast elust sai olukord,
kus pidime lootma kogukonna abile, et kõhud täis saada.
Clisseni tädi pidi nüüd üksi 6 lapse eest hoolitsema ja ta ei suutnud.
Poiss otsustas minna tagasi oma päris vanemate juurde.
Alkohol, narkootikumid ja vägivald said jälle igapäevaseks.
Mu ema kannatas isa vägivalla all,
kes tuli nädalavahetustel purjus koju ja peksis ema.
Pidime lastena seda kõike nägema, see oli raske aeg me jaoks.
Tundsin alati oma perega, et miks pidin mina siia sattuma?
Asi läks hullemaks. Clissenit kuritarvitas üks kaugem sugulane.
Ta üritas rääkida oma perele, kuid nad ei uskunud teda.
Ta leidis, et enesetapp on ainus pääsetee.
Tundsin, et seda kõike on liiga palju.
Kui sellele tagasi mõtlen, kas mul oli põhjust end tappa?
Ei, ma ei usu. Olen nüüd targem.
Kuid siis tundus see õige. Tundsin, et kõik on läbi.
Eemaldad ennast kogu asjast ja kõik läheb palju paremini.
Pärast seda, kui ta enesetapukatse ebaõnnestus,
naases ta tädi juurde, kuid ta oli protestimeelne.
Kujuta ette noort teismelist poissi - tohutult ennast täis!
Läksin tagasi keskkooli, leidsin valed sõbrad.
Seda teevad praegu nii paljud noored, joovad oma elu maha.
Ühel päeval andis Clissen järele oma naabri kutsele
ja läks gospelkontserdile.
Kuulasin tol õhtul neid noori laulmas seal
ja mõtlesin: see on lahe! See on lahe!
Üks seeme külvati mu ellu tol õhtul.
Lõuna-Aafrikas on ütlemine: godobunto -
inimene on see, kes ta on tänu teistele inimestele enda ümber.
See käib kindlasti ka minu kohta.
Selle tulemusena andis Clissen oma elu Jumalale.
Äkki tekkis tal jälle soov asju muuta.
Ta hakkas osalema projektides ja inspireerima noori oma looga.
Ära kunagi kasuta oma minevikku ja raskusi minevikus
ettekäändena vastuhakuks.
Või selleks halvaks olukorraks, kus praegu oled.
Alati on väljapääs.
Raskused ja probleemid saab pöörata ümber võitudeks.
Clissen töötab nüüd oma kirikus, kutsub kokku kõnelejaid,
planeerib kontserte ja korraldab suuri üritusi.
Ta juhib ka ülistust, laulab kristlikus bändis
ja külastab regulaarselt vanglaid ja koole.
Clissen tunneb rõõmu oma elust.
Teadsin alati, et võin midagi muuta, töötada ja olla edukas,
nagu iga noor arvab.
Kuid ma poleks iial arvanud, et jõuan kohta,
kus olen nii andunud Jumala asjadele.
Mu elu on Jumalas, et ehitada Tema riiki maa peal.
Võib-olla nagu Clissenil, on sinulgi kodu, kus kasvasid või oled praegu,
kõike muud kui õnnelik.
Jeesus Kristus tahab tulla sellesse ja tuua rõõmu kurbusesse.
Ta tahab tuua valgust pimedusse.
Pead vaid oma südame avama ja Ta sisse laskma.
Selles pole midagi maagilist. See on väga lihtne. Ütle Jeesusele:
"Ma vajan sind oma ellu!" ja Ta toob muutuse.
Näitame sulle neid lugusid, et sa ei peaks kogema sama valu,
mida need inimesed on läbi elanud.
Palvetame!
Issand Jeesus, kuulsin just äsja, mida tegid Clisseni heaks
ja ma tahan kogeda sama.
Tahan rahu oma koju. Tahan rõõmu oma südamesse.
Tahan jälle helgust oma tulevikku.
Ma palun, et sa teeksid neid asju.
Aita mind, Issand! Ma vajan Sind.
Ma palun seda kõike Jeesuse nimel.
Aamen.
Kui tahad kellegagi rääkida, siis meil on inimesed,
kes on valmis sinuga suhtlema.
Võta meiega ühendust kodulehe kaudu www.turningpointzone.com.
PÖÖRDEPUNKT
Rohi kuivab ära, õieke närtsib..
...aga meie Jumala sõna püsib igavesti. Jesaja 40:8
Kellel on janu, see tulgu minu juurde ja joogu.
Kes usub minusse...
...selle ihust voolavad elava vee jõed. Johannese 7:37
Ongi tänaseks kõik. Loodan, et said julgust
elada parimat elu Jumalale hoolimata oma minevikust.
Jumala abiga pole kunagi liiga hilja asju ümber pöörata.
Siin on UK ülistusjuht Aaron T. Aaron.
Pean ütlema, et just enne, kui ta selle laulu lindistas,
pidi ta naine peaaegu surema. Nägin ise,
kuidas ta oma usku tunnistas ja oma kindlusest Jumalas rääkis.
Laul "Su nimi olgu kiidetud". See mees elab selle järgi.
Nägemist!
Su nimi olgu kiidetud
Veel üks kord!
Su nimi olgu kiidetud
Päikesetõusust päikeseloojanguni
Issanda nimi olgu kiidetud
Päikesetõusust päikeseloojanguni
Kõik laulge Issanda nimi olgu kiidetud
Käed kokku, kõik!
Kes võidab lahingu
Kes on troonil kõrgustes
Su nimi olgu kiidetud
Issand on kõrge ja Ta auhiilgus üle taevaste
Su nimi olgu kiidetud
Kõik laulge!
Päikesetõusust päikeseloojanguni
Issanda nimi olgu kiidetud
Veel üks kord! Kõik laulge kaasa!
Päikesetõusust päikeseloojanguni
Su nimi olgu kiidetud
Su nimi olgu kiidetud, Jeesus
Sinu kord!
Sinu nimi olgu kiidetud, Jeesus
Tõstke oma käed ja ülistage! Laulge!
Su nimi olgu kiidetud
Tõlge: Riina Karik